16.6.2023
ET
Euroopa Liidu Teataja
L 155/19
KOMISJONI RAKENDUSMÄÄRUS (EL) 2023/1171, 15. juuni 2023, millega muudetakse rakendusmäärusi (EL) 2018/982 ja (EL) 2021/2097 bensoehappest, kaltsiumformiaadist ja fumaarhappest preparaadi ning muude bensoehapet, sipelghapet, fumaarhapet ja nende allikaid või nende soolasid sisaldavate söödalisandite kombineeritud kasutamise osas (loa hoidja Novus Europe NV) (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
ning arvestades järgmist:
(1)
Komisjoni rakendusmäärustega (EL) 2018/982 (2) ja (EL) 2021/2097 (3) anti luba bensoehappest, kaltsiumfor­ miaadist ja fumaarhappest preparaadi kasutamiseks broilerkanade, noorkanade, broilerkalkunite ja aretuskalkunite söödalisandina kümne aasta jooksul.
(2)
Rakendusmääruste (EL) 2018/982 ja (EL) 2021/2097 lisade veerus „Muud sätted“ on sätestatud, et söödalisandit ei tohi kasutada koos muude bensoehappe või bensoaatide, kaltsiumformiaadi, formiaatide ja fumaarhappe allikatega.
Selle eesmärk on vältida maksimumdoosi ületamist, kui kasutatakse muid söödalisandeid, mis sisaldavad nimetatud aineid või nende allikaid.
(3)
Kõnealune piirang on õigustatud bensoehappe ja bensoaatide puhul, kuna söödalisand sisaldab suures koguses bensoehapet, kuid see ei ole õigustatud muude ainete, kaltsiumformiaadi, formiaatide ja fumaarhappe puhul, kuna söödalisand sisaldab väga vähe kaltsiumformiaati ja fumaarhapet.
Proportsionaalsuse tagamiseks tuleks teiste söödalisanditega kombineerimise keeldu kohaldada üksnes selliste muude söödalisandite suhtes, mis sisaldavad bensoehapet ja bensoaate.
Kõnealuse söödalisandi kombineerimist selliste muude söödalisanditega, mis sisaldavad sipelghapet, formiaati, fumaarhapet ja fumaraate, tuleks lubada tingimusel, et broilerkanade, noorkanade, broilerkalkunite ja aretuskalkunite täissöödas ei ületata sipelghappe puhul kogust 10 000 mg/kg ja fumaarhappe puhul kogust 20 000 mg/kg.
Neid piirnorme ei tohiks ületada ka siis, kui söödalisand sisaldab sipelg- ja fumaarhappe soolasid.
(4)
Formiaadid (sipelghappe soolad) on sipelghappe allikad ning fumaraadid (fumaarhappe soolad) on fumaarhappe allikad.
Kehtivad load on vaja ühtlustada tagamaks, et kõnealuste hapete ja nende kõigi võimalike allikate (asjaomaste hapete soolad) piirnorme ei ületata.
Rakendusmääruse (EL) 2018/982 veerus „Muud sätted“ esitatud piirangus osutatakse preparaadi kasutamisele koos muude söödalisanditega, mis sisaldavad kaltsiumformiaadi, formiaadi ja fumaarhappe allikaid.
Kuna kaltsiumformiaat on juba hõlmatud mõistega „formiaat“ (sipelghappe soolad) ja võib olla ka muid formiaate, mis võivad olla sipelghappe allikaks, tuleks uut piirangut kohaldada formiaatide suhtes üldiselt.
Lisaks tuleks piirangut kohaldada fumaarhappe ja fumaraatide suhtes, sest fumaraadid
(1) ELT L 268, 18.10.2003, lk 29.
(2) Komisjoni 11. juuli 2018. aasta rakendusmäärus (EL) 2018/982, milles käsitletakse loa andmist bensoehappest, kaltsiumformiaadist ja fumaarhappest preparaadi kasutamiseks broilerkanade ja noorkanade söödalisandina (loa hoidja Novus Europe NV) (ELT L 176, 12.7.2018, lk 13).
(3) Komisjoni 29. novembri 2021. aasta rakendusmäärus (EL) 2021/2097, milles käsitletakse loa andmist bensoehappest, kaltsiumfor­ miaadist ja fumaarhappest preparaadi kasutamiseks broilerkalkunite ja aretuskalkunite söödalisandina (loa hoidja Novus Europe NV) (ELT L 427, 30.11.2021, lk 190).